kardosdrur/scandi-wiki huggingface dataset:
Jesper Bruun Rasmussen

Jesper Bruun Rasmussen (født 14. oktober 1942 i København) er en dansk auktionarius og bestyrelsesformand for Bruun Rasmussen Kunstauktioner. Han var formand for Auktionslederforeningen fra 1988 til 2016.

Historie 
Bruun Rasmussen er opvokset på Christianshavn og begyndte i 1948 på Østersøgades Gymnasiums grundskole. Efter skoletid tog han ind til faren, Arne Bruun Rasmussen i Bredgade, der havde grundlagt Bruun Rasmussen Kunstauktioner samme år.

Efter realskolen kom Jesper Bruun Rasmussen som 17-årig til London og Paris for at lære sprog og kultur. Som 18-årig vendte han tilbage til Danmark og begyndte at arbejde for Bruun Rasmussen Kunstauktioner i 1961. I slutningen af 1960'erne havde han arbejdet tre måneder hos henholdsvis Sotheby's i London og auktionshuset Parke Bernett i New York City. Da han var midt i 20'erne, var han første gang auktionarius ved en auktion i Bredgade.

Efter farens død i 1985 overtog Jesper Bruun Rasmussen det fulde ejerskab af Bruun Rasmussen Kunstauktioner. Indtil marts 2022 var familien Bruun Rasmussen ejere af virksomheden. I dag er virksomheden ejet af det britiske Bonhams – et af verdens ældste og førende auktionshuse.

Film og tv 
Jesper Bruun Rasmussens debuterede i en spillefilm i 1985, da han i Københavns Lufthavn tilfældigt mødte filminstruktør Henning Carlsen og den canadiske skuespiller Donald Sutherland. De var i København for at optage filmen Oviri om den franske kunstner Paul Gauguin. Det endte med at filmens auktionsscene blev optaget i Bredgade med en udklædt Jesper Bruun Rasmussen i rollen som auktionarius.

Bruun Rasmussen deltog flere gange i programmet Kunstquiz på DR K.

Auktionshuset 
Tv-produktionsselskabet Monday Media har siden 2013 produceret tv-programmerne Auktionshuset, der følger dagligdagen hos Bruun Rasmussen Kunstauktioners ejere og ansatte. Indtil 2016 blev programmerne vist på DR1 med 707.000 seere i gennemsnit i første og 716.000 i anden sæson. I den fjerde og sidste sæson på kanalen fulgte i gennemsnit 595.000 seere med. Fra efteråret 2016 købte TV 2 flere sæsoner af programserien, og første episode blev vist på kanalen 4. oktober 2016. I slutningen af 2017 var der produceret 61 episoder af programmet.

Privat 
Jesper Bruun Rasmussen er søn af Vera og Arne Bruun Rasmussen. Den 27. juni 1970 blev han gift med Birthe Maria Glavind. De har børnene Frederik og Alexa, der begge arbejder i auktionshuset. Parret er bosat i Taarbæk og erhvervede i 2005 et sommerhus i Gammel Skagen for 10.500.000 kr.

Siden 1970'erne har Birthe og Jesper Bruun Rasmussen været nære venner af Dronning Margrethe og Prins Henrik. De har blandt andet fejret nytårsaften sammen. Desuden var Jesper Bruun Rasmussen nær ven til skibsreder Mærsk Mc-Kinney Møller, og efter dennes død, blev hans samling af sølv solgt på auktion hos Bruun Rasmussen, med vennen som auktionarius.

Referencer

Eksterne henvisninger 
 Jesper Bruun Rasmussen på www.bruun-rasmussen.dk
 

Kunsthandlere fra Danmark
Foreningsformænd fra Danmark
Personer i Kraks Blå Bog
Personer fra København
Danskere i 1900-tallet
Danskere i 2000-tallet
Vuelta a España 2018

Vuelta a España 2018 var den 73. udgave af Vuelta a España. Det blev arrangeret i perioden 25. august til 16. september 2018. Løbet startede i Málaga.

Løbet blev vundet af Simon Yates foran Enric Mas og Miguel Ángel López. Det var den tredje brite som vandt en Grand Tour i 2018, og det yngste Grand Tour-podie siden 1936.

Hold og ryttere

Danske ryttere
 Kasper Asgreen kører for 
 Michael Mørkøv kører for

Etaperne

Resultater

Samlede stilling

Pointkonkurrencen

Bjergkonkurrencen

Kombinationskonkurrencen

Holdkonkurrencen

Referencer

Eksterne henvisninger 

 
 

 
UCI World Tour 2018
Brandnertal

Brandnertal (også kaldet Brandner Tal) er en dal i den østrigske delstat Vorarlberg, som også er navnet på et skisportssted opkaldt efter dalen.

Geografi 

Brandnertal er beliggende mellem Bludenz (hhv. Bürs) og Lünersee, hvor det højeste bjerg er Schesaplana i bjergkæden Rätikon. Floden Alvier har sit løb her, og i den nederste del går igennem Bürser Schlucht, som har en vandresti.

Dalen består af kommunerne Brand og Bürserberg.

Turisme 

Brand bliver om vinteren besøgt af 160.000 gæster, og om sommeren af 105.000. Der er anlagt en aktivetetssti med dyr.  Der er blevet investeret en hel del penge i lavinekontrol og vanddæmning for at sætte skub i turismen.

Skiområder

Sommerturisme 
Mens vinterturismen er præget af ski og after-ski, så er sommerturismen præget af både familierne og de vandrelystne. I Alperne findes der bemandede og ubemandede hytter, blandt andet drevet af Deutscher & Österreichischer Alpenverein, hvor man i sommerhalvåret kan overnatte. Til de ubemandede hytter kan man mod depositum få en nøgle gennem blandt andet Alpenverein.

Vandreveje

Bjergvandringer

Cykelture 
Ud over eksempler på cykelruter nedenfor så finder man også Bikepark Brandnertal ved Bürserberg, som har en del downhill-ruter i forskellige sværhedsgrader. Man kommer derop (inkl cykel – dog ikke e-cykel) med Loischbahn, som dog ikke transporterer cykler nedad igen.

Weblinks 

 Skigebiet Brandnertal
 Alpenregion Vorarlberg

Noter 

Vorarlberg
Dale i Alperne
Paris Is Burning (film)

Paris is Burning er en amerikansk dokumentarfilm fra 1990 og filmen er instrueret af Jennie Livingston.

Medvirkende 
 Dorian Corey
 Peber LaBeija
 Venus Xtravaganza
 Octavia St. Laurent
 Willi Ninja
 Angie Xtravaganza
 Sol Pendavis
 Freddie Pendavis
 Junior Labeija
 Paris Dupree

Eksterne henvisninger 
 

Amerikanske film fra 1990
LGBT-relaterede film fra USA
Dokumentarfilm fra USA
Frederik Bruun Rasmussen

Frederik Glavind Bruun Rasmussen (født 19. november 1971) er en dansk auktionarius, international salgs- og vurderingsdirektør, og tredje generation hos Bruun Rasmussen Kunstauktioner i København. Siden 2016 har han været formand for Auktionslederforeningen.

Historie 
Han gik på privatskolen Krebs' Skole i København.

Han har boet i München, hvor han arbejdede for auktionshuset Neumeister. Frederik Bruun Rasmussen har også boet i New York City og Paris, hvor han var ansat hos henholdsvis Christie's og Tajan.

Hos familiefirmaet Bruun Rasmussen Kunstauktioner var han ansvarlig for opbygningen af auktionshusets afdeling i Aarhus. I dag er han international salgs- og vurderingsdirektør hos Bruun Rasmussen, hvor han ejer 30 % af aktierne.

Familie 
Frederik Bruun Rasmussen er barnebarn af Arne Bruun Rasmussen, og søn af Birthe og Jesper Bruun Rasmussen. Han har lillesøster Alexa.

Han er gift med Nina Bruun Rasmussen, og sammen har de to børn. Parret er bosat i Hellerup.

Referencer

Eksterne henvisninger 
 Frederik Bruun Rasmussen  på www.bruun-rasmussen.dk
 

Kunsthandlere fra Danmark
Alexa Bruun Rasmussen

Alexa Julie Glavind Bruun Rasmussen (født 17. februar 1975) er en dansk auktionarius, direktør for branding og vurderingssagkyndig i ældre sølv, samt tredje generation hos Bruun Rasmussen Kunstauktioner i København.

Historie 
Hun gik på privatskolen Krebs' Skole i København, og blev student fra Øregård Gymnasium.

Efter gymnasiet var overstået, rejste Alexa Bruun Rasmussen i 1994 et år med teatertruppen ’Up With People’.

Hun været i praktik hos auktionshuset Neumeister i Tyskland, og auktionshuset Tajan i Paris, hvor efter hun tog på auktionsskole hos Christie's i London, og hos Bruun Rasmussen.

I 2004 flyttede Alexa til San Francisco i USA, hvor hun arbejdede i en antikvitetsforretning frem til 2008, hvor hun flyttede hjem til København. I 2009 blev hun ansat i familiefirmaet Bruun Rasmussen Kunstauktioner. Her ejer hun 30 % af aktierne.

Alexa Bruun Rasmussen blev i februar 2014 ambassadør for Make-A-Wish Ønskefonden. Her var hun i februar 2018 én ud af 11 ambassadører for den danske afdeling.

Familie 
Alexa Bruun Rasmussen er datter af Birthe og Jesper Bruun Rasmussen, og har storebror Frederik.

I 2008 indgik hun registreret partnerskab med den amerikanske arkitekt Leslie Ann Lorimer. De fik i 2013 datteren Maxima, som Alexa fødte.

Referencer

Eksterne henvisninger 
 Alexa Bruun Rasmussen på www.bruun-rasmussen.dk

Kunsthandlere fra Danmark
Personer fra København
Personer i Kraks Blå Bog
Kjellingmo Station

Kjellingmo Station (Kjellingmo stasjon) var en jernbanestation på Urskog–Hølandsbanen, der lå i Aurskog-Høland kommune i Norge.

Stationen åbnede 16. november 1896, da den første del af banen fra Bingsfoss til Bjørkelangen blev taget i brug. Oprindeligt hed den Killingmo, men den skiftede navn til Kjellingmo i marts 1947. Den blev nedgraderet til holdeplads 9. maj 1948. Den blev nedlagt sammen med banen 1. juli 1960. I dag er der et busstoppested på det tidligere stationsområde med det gamle navn Killingmo.

Stationsbygningen blev opført i 1896 efter tegninger af Günther Schüssler. Efter nedlæggelsen i 1960 blev den flyttet til Norsk Jernbanemuseum i Hamar, hvor den i mange år fungerede som nordlig endestation for museets lokale bane Tertitten (ikke at forveksle med veteranbane Tertitten mellem Sørumsand og Fossum). Pr. 2017 er det den sydlige endestation.

Litteratur 
 
 Bjerke, Thor; Haugen, Tore;Holom, Finn og Tovås, Ove (2013). Banedata 2013. Hamar / Oslo: Jernbaneverket Norsk Jernbanemuseum / Norsk Jernbaneklubb NJK Forlaget. s 91.

Eksterne henvisninger 

 Forvaltningsplan for Urskog-Hølandsbanen

Stationer på Urskog-Hølandsbanen
Nedlagte jernbanestationer i Norge
Etableret i 1896
Ophørt i 1960
Kvevli Station

Kvevli Station (Kvevli stasjon) var en jernbanestation på Urskog–Hølandsbanen, der lå i Sørum kommune i Norge.

Stationen åbnede 16. november 1896, da den første del af banen fra Bingsfoss til Bjørkelangen blev taget i brug. Den blev nedgraderet til holdeplads 3. marts 1958. Stationen blev nedlagt sammen med banen 1. juli 1960.

Stationsbygningen blev opført i 1896 efter tegninger af Günther Schüssler. Den er nu revet ned, ligesom sporene på stedet er fjernet.

Litteratur

Eksterne henvisninger 

 Forvaltningsplan for Urskog-Hølandsbanen

Stationer på Urskog-Hølandsbanen
Nedlagte jernbanestationer i Norge
Etableret i 1896
Ophørt i 1960
Lierfoss Station

Lierfoss Station (Lierfoss stasjon) var en jernbanestation på Urskog–Hølandsbanen, der lå ved bebyggelsen Lierfoss i Aurskog-Høland kommune i Norge.

Stationen åbnede 16. november 1896, da den første del af banen fra Bingsfoss til Bjørkelangen blev taget i brug. Oprindeligt hed den Lierfos, men den skiftede navn til Lierfoss 22. maj 1932. Stationen blev nedlagt sammen med banen 1. juli 1960.

Den første stationsbygning blev opført i 1896 efter tegninger af Günther Schüssler. I 1930'erne opførtes en ny stationsbygning efter tegninger af Urskog–Hølandsbanens driftsbestyrer Eigil Prydz. Begge bygninger er nu revet ned.

Litteratur

Eksterne henvisninger 

 Forvaltningsplan for Urskog-Hølandsbanen

Stationer på Urskog-Hølandsbanen
Nedlagte jernbanestationer i Norge
Etableret i 1896
Ophørt i 1960
Karl Frederik af Anhalt-Bernburg

Fyrst Karl Frederik af Anhalt-Bernburg (; 13. juli 1668 – 22. april 1721) var fyrste af det lille tyske fyrstendømme Anhalt-Bernburg fra 1718 til sin død i 1721. Han tilhørte Huset Askanien og var søn af sin forgænger fyrst Viktor 1. Amadeus, som han efterfulgte ved dennes død i 1718.  Fyrst Karl Frederik blev efterfulgt af sin ældste overlevende søn, Viktor 2. Frederik.

Ægteskaber og børn 
Karl Frederik giftede sig første gang den 25. juni 1692 med sin kusine Sophie Albertine af Solms-Sonnenwalde (1662–1708), datter af grev Georg Frederik af Solms-Sonnenwalde. Efter hendes død i 1708 indgik han den 1. maj 1715 et morganatisk ægteskab med Wilhelmine Charlotte Nüssler (1683–1740), der i 1719 fik tillagt titlen Gräfin von Ballenstedt.

Børn

Se også 
Anhalt
Huset Askanien

Eksterne links 

 Slægten Askaniens officielle hjemmeside 

Huset Askanien
Fyrster af Anhalt-Bernburg
Tyskere i 1600-tallet
Tyskere i 1700-tallet
Jaguar X-Type

Jaguar X-Type var en stor mellemklassebil bygget af Jaguar Cars mellem marts 2001 og december 2009.

Generelt 
Efter at produktionen var startet i marts 2001, kom X-Type på markedet i juni 2001 som sedan (i Storbritannien: Saloon). Modellen var Jaguars første mellemklassebil.

X-Type var bygget på CDW27-platformen fra Ford Mondeo '01. Dette gjorde at modellen kunne produceres billigere, end hvis Jaguar havde benyttet en for dem unik mellemklasseplatform.

For ikke (helt) at afvige fra det mærketypiske koncept med baghjulstræk, fandtes X-Type det første år kun med firehjulstræk. Først i foråret 2002 kom der en basismodel med rent forhjulstræk og 2,1-liters benzinmotor (af Jaguar kaldet 2,0).

På alle X-Type-modeller begyndte speedometerskalaen med 10 km/t (30, 50, 70, 90, ...) også kaldet "fransk speedometerinddeling" i stedet for de ellers typiske 20 km/t (40, 60, 80, 100, ...).

I marts 2003 tilkom en stationcarudgave, Estate. I sommeren 2003 tilkom en dieselversion med samme motor som Ford Mondeo 2,0 TDCi.

Dieselmotoren blev i sommeren 2005 afløst af en ny 2,2-liters dieselmotor med 114 kW (155 hk). I januar 2007 fik motoren partikelfilter, hvorved effekten faldt til 107 kW (145 hk). Fra dette tidspunkt kunne dieselmotoren også leveres med automatgear.

På trods af at modellen havde en del teknik til fælles med Ford Mondeo var alle dele, herunder de i Amerika fremstillede motorer, specielt udviklet til Jaguar.

Facelift 
I november 2007 fik X-Type et facelift hvor front, bagende og baglygter blev modificeret.

Efter mere end otte års produktionstid og cirka 350.000 solgte biler valgte Jaguar at indstille produktionen af X-Type uden efterfølger ved udgangen af 2009.

Først fra midten af 2015 havde Jaguar med XE igen en mellemklassebil i deres modelprogram.

Udstyrsvarianter 
X-Type fandtes i tre forskellige udstyrsvarianter:
 Classic (kun 2,2 D)
 Sport
 Executive (alle motorer)

I en periode fandtes også modellen "Le Mans", som skulle hentyde til Jaguars succes ved dette legendariske motorløb og havde enkelte eksklusive udstyrsdetaljer såsom en sort maskegitterkølergrill, R-Performance-alufælge i størrelse 18" og et specielt "Le Mans"-logo bagpå bilen.

Tekniske data

Referencer

Litteratur 
 Automobil Revue. Katalog 2006 og 2008 (på tysk og fransk).
 Heiner Stertkamp: Jaguar – Die komplette Chronik von 1922 bis heute. 2. oplag, Heel-Verlag, 2006,  (på tysk).

Eksterne henvisninger 

X-Type
Store mellemklassebiler
Stationcars
Forhjulstrukne biler
Biler introduceret i 2001
Biler fra 2000'erne
Alfons 4. af Portugal

Alfons 4. (), kaldet Alfons den Tapre (), (8. februar 1291, Lissabon – 28. maj 1357, Lissabon) var konge af Portugal fra 1325 til 1357.

Han var søn af kong Dionysius 1. i hans ægteskab med Elisabeth af Aragonien. Han blev efterfulgt af sin ældste overlevende søn Peter 1.

Se også 
Portugals historie
Portugisiske konger

Eksterne links 

 

Huset Capet
Konger af Portugal
Fyrster fra middelalderen
Personer i 1300-tallet
Personer fra Lissabon
Arctic Race of Norway 2018

Arctic Race of Norway 2018 var den sjette udgave af cykelløbet Arctic Race of Norway. Løbet var klassificeret som kategori 2.HC, og foregik over fire etaper i Finnmark. Løbet startede i Vadsø 16. august, og sluttede i Alta 19. august. Den samlede vinder af løbet blev russiske Sergej Tjernetskij fra .

Hold og ryttere

Danske ryttere
Jakob Fuglsang kørte for 
Jesper Hansen kørte for 
Nicolai Brøchner kørte for 
Louis Bendixen kørte for Team Coop

Etaperne

1. etape

2. etape

3. etape

4. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 
 

Arctic Race of Norway
UCI Europe Tour 2018
Umbrailpasset

Umbrailpasset er et bjergpas over Ortlermassivet mellem dalene Val Müstair (Graubünden, Schweiz) og Valtellina (Lombardiet, Italien). Det er med 2.501 m.o.h. Schweiz' højeste vejpas, og har navn efter det nærliggende bjerg Piz Umbrail, der er 3.033 moh.

Det højeste vejpas i Alperner er Col de l'Iseran. Bjergpasset går fra byerne Santa Maria Val Mustair i Schweiz til Bormio i itailen.

I middelalderen blev passet brugt som fragtvej for korn og vin nordover og salt (fra saltgruberne i Hall in Tirol) sydover. Vejen blev anlagt i 1901 og er stadig i brug. På sydsiden munder den efter kun 200 meter ud i sydvestopkørslen til Stelviopasset. Vejen er helt asfalteret siden 2015. Den sidste del var en 1,5 km strækning på den schweiziske side mellem højderne 1.883 m.o.h. og 2.012 m.o.h.

Galleri

Historie 
I 1901 blev en vej finansieret af den schweiziske regering og kantonen bygget fra byen Santa Maria for at få adgang til Stilfserjoch-vejen, som blev bygget 75 år tidligere. Den nye vej blev oprindeligt brugt af hestevogne og postbusser. Omkring 1925 begyndte de første motoriserede køretøjer at bruge passet. Ruten er stadig som oprindeligt anlagt.

Kildehenvisninger

Eksterne henvisninger 

 Cycling up to the Umbrailpass: data, profile, map, photos and description

Bjergpas i Schweiz
Bjergpas i Italien
Bjergpas i Alperne
HF & VUC Fyn

HF & VUC FYN er en uddannelsesinstitution på Fyn og omkringliggende øer, hvor det er muligt at forbedre en folkeskoleeksamen, supplere en studentereksamen eller tage en hf-eksamen eller hf-enkeltfag. Desuden tilbydes grundlæggende læse-, skrive- og matematikundervisning samt ordblindeundervisning for voksne (VUC).  

I Svendborg og Marstal udbydes HF-søfart.

HF & VUC FYN tilbyder undervisning i disse byer:
 Odense
 Middelfart
 Søndersø 
 Glamsbjerg 
 Nyborg
 Faaborg
 Svendborg
 Rudkøbing 
 Marstal
De fleste af HF & VUC FYN's uddannelser udbydes også som fjernundervisning.

Eksterne henvisninger 

Uddannelsesinstitutioner i Danmark
Fyn
Fram-ekspeditionen 1898-1902

Fram-ekspeditionen 1898-1902 var en polarekspedition ledet af Otto Sverdrup til det nordvestlige Grønland og området nord for det daværende østlige Canada, områder som delvis var hvide pletter på kortet.

Forløb 
Ekspeditionen blev finansieret af brødrene Ellef Ringnes og Amund Ringnes og Axel Heiberg.

Om bord på "Fram" havde Sverdrup fem forskere og en besætning på ti mand. Forskerne var Gunnar Isachsen, kartograf; Per Schei, geolog; Herman Georg Simmons, svensk botaniker; Edvard Bay, dansk zoolog og Johan Svendsen, doktor. Harpunér Peder Leonard Hendriksen deltog som i den første "Forward". Besætningen bestod ellers af ekspeditionen stedfortræder Victor Baumann, mate Oluf Raanes, maskinist Karl Olsen, kok Henrik Lindstrøm, Jacob Nødtvedt, Rudolf Stolz, Ove Braskerud, Ivar Fosheim og Sverre Hassel, som senere deltog i Roald Amundsens Sydpolsekspedition. Svendsen og Braskerud døde på rejsen. En mand Sverdrup ville have, men som faldt på grund af undersøgelser, Herman Smith-Johannsen.

Ekspeditionen videreutforskede Ellesmere Island og udforskede og satte navne på Ellef Ringnes Island, Amund Ringnes Island og Axel Heiberg Island vest for Ellesmere Island i Canada. Et fælles navn for disse øer er Sverdrupøerne.

Ekspeditionen kortlagde et område på ca. 150 km²  af, hvad i dag er canadisk territorium Nunavut i Arktis Canada. Ekspeditionen undersøgte også flora, fauna og gjorde geologiiske og oceanografiske observationer.

Sverdrup havde planlagt tre vintre, men isforholdene gjorde det umuligt at komme ud i de åbne farvande i 1901, ekspeditionen varede derfor til 1902.

Noter

Litteratur 
 Einar-Arne Drivenes og Harald Dag Jølle (red.): Norsk polarhistorie, vol. I; Gyldendal 2004; 
 Gerard Kenney: Skibe af træ og mænd af jern; Dundurn Press (Natural Heritage Books), Toronto 2005; 

Polarekspeditioner
Charlotte (mølle)

Charlotte er navnet på en restaureret stråtækt hollandsk vindmølle med jordomgang, der krøjer med vindrose. Møllen er beliggende i naturreservatet Gelting Birk i det østlige Angel i Sydslesvig, vest for Nyby Vestermark ved vandrestien til halvøens spids Birk Nak. Den er opført i 1826, da Sydslesvig endnu var dansk. Navnet stammer fra overstaldmester Charlotte af Plessen, der døde 1822 på det nærliggende Gelting Gods. Efter en anden teori fik møllen navnet fra Charlotte af Bjelke, barnebarn af baronen af Gelting.

Møllen byggedes i 1826 på dæmningen mellem Goldhøft (el. Goldhoved) og Gelting Birk for at afvande det 1821 inddigende Gelting Nor (Store Nor). Møllen fungerede både som pumpemølle og kornmølle. Kornproduktionen varede frem til 1938, da den sidste møller måtte give op. Med opførelsen af en elektrisk pumpeværk i 1971 stoppede møllen også som pumpemølle. 

Den fredede mølle er nu i privat eje og ikke tilgængelig for offentligheden. I 2013 blev taget og vingerne fornyet.

Eksterne henvisninger 

Angel
Hollandske vindmøller i Sydslesvig
Amrum Mølle

Amrum Mølle er en stråtækt firevingede hollandsk vindmølle beliggende på en høj ved udgangen af landsbyen Nebel på friserøen Amrum i det vestlige Sydslesvig. Møllen blev opført i 1770/1771. Den er den ældste hollandske vindmølle i Sydslesvig. Den blev fredet i 1967.

Møllens grundudstyr blev i 1770 overført fra Nederlandene til Amrum og genopbygget på øen. Møllen fungerede som kornmølle og til tider også som sømærke. Den var i drift som kornmølle frem til 1963, da den sidste møller måtte give op. Et år senere blev møllen overtaget af den nystiftede mølleforening (Verein zur Erhaltung der Amrumer Windmühle≈ Foreningen for Amrummøllens bevarelse). Foreningen igangsatte en omfattende restaurering af møllen. Stråtaget blev nylagt, trædele blev imprægneret eller helt udskiftet, sanitære faciliteter blev bygget og magasinet blev omdannet til lokalhistorisk museum.

Under en storm i august 2011 blev dele af møllen skadet og som følge deraf måtte møllehatten for første gang afmonteres og repareres i september 2012.

Litteratur 
 Erich Pörksen: Die Wahrzeichen der Insel Amrum, Breklum 1987, 
 Verein zur Erhaltung der Amrumer Windmühle e.V.: 200 Jahre Amrumer Windmühle 1771–1971 – Wahrzeichen der Insel Amrum, Flensborg 1971
 Verein zur Erhaltung der Amrumer Windmühle e.V.: 25 Jahre Verein zur Erhaltung der Amrumer Windmühle, Breklum 1989

Eksterne henvisninger 

 Foreningen for Amrummøllens bevarelse

Mølle
Hollandske vindmøller i Sydslesvig
Canis

Canis  er en slægt i hundefamilien. Den omfatter hovedsageligt de større arter i familien som ulve og sjakaler. Det videnskabelige navn på slægten er latin for "hund".

Arter
Ifølge organisationen IUCN har slægten 7 arter:
 Stribet sjakal (Canis adustus)
 Guldsjakal (Canis aureus)
 Prærieulv (Canis latrans)
 Ulv (Canis lupus) - omfatter bland andet tamhund (C. l. familiaris) og dingo (C. l. dingo)
 Skaberaksjakal (Canis mesomelas) 
 Rødulv (Canis rufus) - regnes undertiden som underart til ulv.
 Abessinsk ræv (Canis simensis)

Herudover blev Canis anthus i 2015 anerkendt som en art. Den blev tidligere betragtet som den afrikanske gren af guldsjakalen. Kæmpeulven Canis dirus uddøde i forhistorisk tid og medregnes derfor ikke. Det er desuden omstridt om nordamerikanske underart af ulven, Canis lupus lycaon, er en selvstændig art (Canis lycaon) eller måske en krydsning mellem ulv og prærieulv.

Kilder

Hundeslægten
Elena Rigas

Elena Møller Rigas (født 29. januar 1996 i Albertslund) er en dansk tidligere inline- og skøjteløber.

Generelt 
Hun startede med at løbe på rulleskøjter i år 2000 i Sydhavnen, Bådhavnsgade og startede efterfølgende i Vesterbro Rulleskøjteklub i 2001. I 2005 blev Vallensbæk Rulleskøjteklub etableret og Elena Rigas skiftede til klubben, der ligger meget tættere på hjemmet i Greve.  Elena Rigas nåede at været med til EM i rulleskøjter tre gange, inden hun skiftede til is. Den største internationale hæder blev opnået i 2015 ved Junior-EM på inlineskøjter i Wörgl, Østrig, hvor Elena Rigas vandt 3 guld-, 1 sølv- og 1 bronzemedaljer. 

Samtidig med sin skøjtekarriere gennemførte Elena Rigas en gymnasieuddannelse på Falkonergårdens Gymnasium og studerer for tiden international politik på Roskilde Universitet. Elena Rigas far er græsk og har derfor en del af familien boende i Grækenland. 

Elena Rigas kvalificerede sig til vinter-OL 2018 i Pyeongchang, Sydkorea i massestart og udvalgt til dansk fanebærer ved legene.

Rigas indstillede skøjteløbetskarrieren 2019 og vil i stedet bruge kræfterne på at færdiggøre sin uddannelse.

Personlige rekorder

Kilder

Eksterne henvisninger 
 Danmarks Idræts-Forbunds olympiske portal 
 Elena Rigas hjemmeside 
 

Hurtigløb på skøjterløbere fra Danmark
Deltagere for Danmark ved vinter-OL 2018